NRG VOITTI NELISEURAOTTELUN 12.9.2010 - River Golf
NRG VOITTI NELISEURAOTTELUN 12.9.2010
12/09/2010, klo 00:00
Perinteinen seuraottelu GPi – LGV – NRG – TG pelattiin Riverissä 12.9.2010. Kenttämestari Teemu Lehtimäki henkilökuntineen oli virittänyt kentän mainioon kuntoon ja kaikki pelaajat kehuivatkin vuolaasti kenttää, jolla oli ilo pelata mukavassa syyssäässä.
Seuraotteluun osallistuu kustakin seurasta 17 pelaajaa ja kilpailu käydään 15 eri ryhmän kesken (15 singleä ja 2 greensomeparia) siten, että kussakin ryhmässä jaetaan pisteitä 4, 3, 2 ja 1 ryhmäkohtaisen tuloksen mukaan. Kahtena edellisenä vuonna Riverin joukkue oli saavuttanut voiton ja jälleen kerran seuraottelu osoitti Riveristä löytyvän sekä tasoa että laajuutta. Riverin joukkue voitti seuraottelun niukasti yhdellä pisteellä ja kiertopalkinto sai jäädä klubitalon kabinettiin tutulle paikalleen.
Pisteitä kerättiin joukkueelle jokaisesta ryhmästä kaikkien panoksen ollessa tärkeä. Omien ryhmiensä voittajiksi pelasivat Jukka-Pekka Leppänen (miehet scr), Onni Hurri & Mikko Peltomaa (greensome scr) sekä Erkki Mommo (toiminnanjohtajat HCP). Muut joukkueen pelaajat olivat Petri Hurri, Jukka-Pekka Rantanen, Riina Husa, Jaakko Horttanainen, Santeri Järvensivu, Jari Kaartinen, Kari Koiviola, Pekka Kuusisto, Aleksi Myllymäki, Jarmo Pellinen, Santeri Soutolahti, Miia Tanttinen-Mäkelä ja Pasi Nieminen.
Lopputulokset: NRG 41,5 p, GPi 40,5 p, LGV 36 p ja TG 29 p. Ryhmä- ja pelaajakohtaiset tulokset löytyvät nettisivuilta kilpailukalenterista, jonne pääset suoraan täältä.